CELEX: 62015TN0375
Language: bg
Date: 2015-07-10 00:00:00
Title: Дело T-375/15: Жалба, подадена на 10 юли 2015 г. — Germanwings/Комисия

12.10.2015   
            
            
               BG
            
            
               Официален вестник на Европейския съюз
            
            
               C 337/19
            
         Жалба, подадена на 10 юли 2015 г. — Germanwings/Комисия
   (Дело T-375/15)
   (2015/C 337/21)
   Език на производството: немски
   
      Страни
   
   
      Жалбоподател: Germanwings GmbH (Кьолн, Германия) (представител: A. Martin-Ehlers, Rechtsanwalt)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията от 1 октомври 2014 г. по преписка SA.27339 (2012/C) (ex 2011/NN) — летище Цвайбрюкен и авиокомпании, използващи това летище, а именно
               
                           —
                        
                        
                           член 1, параграф 2, доколкото там е споменат договорът с Germanwings GmbH от 2006 г., както и
                        
                     
                           —
                        
                        
                           член 3, параграф 3, буква д),
                        
                     
         
               —
            
            
               да отмени решението на Комисията от 11 май 2015 г., GESTDEM 2015/1288,
            
         
               —
            
            
               да осъди ответника да заплати съдебните разноски.
            
         
      Основания и основни доводи
   
   В подкрепа на първото основание жалбоподателят по същество излага следното.
   
               1.
            
            
               Неправилно, респ. непълно представяне на фактическата обстановка
               Жалбоподателят се оплаква, че ответникът е представил противоречиво, респ. непълно някои факти.
            
         
               2.
            
            
               Липса на мотиви
               Във връзка с това жалбоподателят по-специално се оплаква, че не била дадена разбивка на инфраструктурните разходи, които Комисията отнесла към договор от 2006 г. между жалбоподателя и лицето, стопанисващо летище Цвайбрюкен.
            
         
               3.
            
            
               Липса на възстановяване в тежест на жалбоподателя
               Жалбоподателят твърди, че самият ответник не е проверил отнасянето на съответните инфраструктурни разходи. Освен това, правно погледнато отнасянето от Комисията на тези разходи към договора, сключен от жалбоподателя през 2006 г., било недопустимо, тъй като било в разрез с досегашната практика на Комисията по вземане на решение и последната не отчела обществено известни факти. Във връзка с това субсидиарно се твърди, че размерът на отнесените разходи трябвало да бъде значително по-нисък.
            
         
               4.
            
            
               Липса на мотивиране от Комисията на „държавния“ елемент
               В това отношение жалбоподателят изтъква, че Комисията не е изложила мотиви защо в настоящия случай е налице държавна помощ.
            
         
               5.
            
            
               При условията на евентуалност, защита на оправданите правни очаквания
               На последно място във връзка с първото основание субсидиарно се изтъква, че евентуалното възстановяване на предполагаеми държавни помощи противоречи на принципа на защита на оправданите правни очаквания.
               Във връзка с второто основание жалбоподателят по същество твърди, че обжалваното решение не е достатъчно мотивирано и че Комисията е тълкувала неправилно член 4, параграф 2 от Регламент (ЕО) № 1049/2001 (1).
            
         
      (1)  Регламент (ЕО) № 1049/2001 на Европейския парламент и на Съвета от 30 май 2001 година относно публичния достъп до документи на Европейския парламент, на Съвета и на Комисията (ОВ L 145, стр. 43; Специално издание на български език, 2007 г., глава 1, том 3, стр. 76).